CELEX: 22006D0039
Language: da
Date: 2006-03-10 00:00:00
Title: Afgørelse truffet af Det Blandede EØS-udvalg nr. 39/2006 af  10. marts 2006  om ændring af protokol 31 til EØS-aftalen om samarbejde på særlige områder ud over de fire friheder

1.6.2006   
            
            
               DA
            
            
               Den Europæiske Unions Tidende
            
            
               L 147/61
            
         
      AFGØRELSE TRUFFET AF DET BLANDEDE EØS-UDVALG
   
   
      Nr. 39/2006
   af 10. marts 2006
   om ændring af protokol 31 til EØS-aftalen om samarbejde på særlige områder ud over de fire friheder
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 86 og 98, og
   ud fra følgende betragtninger:
   
               (1)
            
            
               Protokol 31 til aftalen blev ændret ved afgørelse truffet af Det Blandede EØS-udvalg nr. 43/2005 af 11. marts 2005 (1).
            
         
               (2)
            
            
               Rådets beslutning 2001/51/EF af 20. december 2000 om et EF-handlingsprogram vedrørende fællesskabsstrategien for ligestilling mellem mænd og kvinder (2001-2005) (2) blev indføjet i protokol 31 til aftalen ved afgørelse truffet af Det Blandede EØS-udvalg nr. 88/2001 af 19. juni 2001 (3).
            
         
               (3)
            
            
               Det er hensigtsmæssigt at udvide samarbejdet mellem de kontraherende parter til at omfatte Europa-Parlamentets og Rådets beslutning nr. 1554/2005/EF af 7. september 2005 om ændring af Rådets beslutning 2001/51/EF om et EF-handlingsprogram vedrørende fællesskabsstrategien for ligestilling mellem mænd og kvinder og af afgørelse nr. 848/2004/EF om fastlæggelse af et EF-handlingsprogram med henblik på at fremme organisationer, der er aktive på europæisk plan hvad angår ligestilling mellem mænd og kvinder (4).
            
         
               (4)
            
            
               Protokol 31 til aftalen bør derfor ændres, således at det udvidede samarbejde kan finde sted med virkning fra den 1. januar 2006.
            
         
               (5)
            
            
               Indføjelsen af beslutning nr. 1554/2005/EF i protokol 31 til aftalen berører kun Rådets beslutning 2001/51/EF —
            
         TRUFFET FØLGENDE AFGØRELSE:
   Artikel 1
   Følgende indsættes i fjerde led (Rådets beslutning 2001/51/EF) i artikel 5, stk. 8, i protokol 31 til aftalen:
   », ændret ved:
   
               —
            
            
               
                  32005 D 1554: Europa-Parlamentets og Rådets beslutning nr. 1554/2005/EF af 7. september 2005 (EUT L 255 af 30.9.2005, s. 9).«
            
         Artikel 2
   Denne afgørelse træder i kraft dagen efter den sidste meddelelse til Det Blandede EØS-udvalg i henhold til aftalens artikel 103, stk. 1 (5).
   Den anvendes fra den 1. januar 2006.
   Artikel 3
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 10. marts 2006.
      
         
            På vegne af Det Blandede EØS-udvalg
         
         R. WRIGHT
         
         
            Formand
         
      
   
   
      (1)  EUT L 198 af 28.7.2005, s. 45.
   
      (2)  EFT L 17 af 19.1.2001, s. 22.
   
      (3)  EFT L 238 af 6.9.2001, s. 43.
   
      (4)  EUT L 255 af 30.9.2005, s. 9.
   
      (5)  Ingen forfatningsmæssige krav angivet.